Häät ja Juhlat by Decora House: marraskuuta 2013
Olin pari viikkoa sitten ystäväni järjestämissä Miljonääribileissä, ja näiden sädehtivien blingbling-juhlien innoittamana ajattelin jakaa tämän kivan teemajuhlaidean täällä blogissa.Ystäväni keksi järjestää nämä juhlat keskellä pimeintä vuodenaikaa, yt-neuvotteluja ja tiukkaa rahatilannetta, ja onnistui todellakin piristämään meitä!
Itse kutsukin oli jo hauska:
"Voi sitä valkaistujen hampaiden säihkettä, puuhkien suhinaa, korkojen kopinaa, setelien kahinaa ja hajuveden katkua, kun me tytöt hienostellaan! Tarkoitus on siis pukeutua mahdollisimman rahakkeeseen ja ehkäpä myös mauttomaan tyyliin - ja käyttäytyä sen mukaisesti:D
Tarjoilen jotakin jupahtavaa syötävää ja juotavaa, mutta koska olen vain näennäisesti rikas, en voi ruokkia ja juottaa teitä niin hyvin kuin haluaisin. Mikäli siis tohditte toimia niinkin rahvaanomaisesti, niin tuokaa mukananne jotakin hovihenkilökuntanne valmistamaa kurmeeta ja kuplivaa.
Olisin toudella onnellinen, jos pääsisitte kaikki saapumaan! Ilmotelkaahan ehdittekö mukaan, vai oletteko juuri tuolloin seiskapäivän kustantamalla Dubain matkalla"
Asut oli hankittu pääasiassa kirppareilta, omasta kaapista tai lainattu, ja kyllä oli paljettia, sulkaa, timantteja ja helmiä, eli kimallusta ja glamouria riitti! Ja kaikki kertoivat, kuinka edullisesti oli onnistunut saamaan oman asukokonaisuutensa...mitä halvemmalla, sen parempi.
Tässä iltaan valmistautumista, timantti-irtoripsien kiinnitystä tarkalleen ottaen.
Oma miljonäärilookkini näytti tältä :)
Juhlat olivat ihan huiput, ja meille oli varattu ammattivalokuvaajakin, joka kuvasi meitä ravintolassa biljardipöydän ympärillä. Niitä kuvia odotellessa!
Mikäli innostuit tästä bileteemasta, niin olen tähän ideoinut muutamia teemaan sopivia juttuja sekä koristeluja.
Jos haluat oikein panostaa, niin laita juhlavieraasi saapumaan punaista mattoa pitkin ja varaa limousinekuljetus illaksi. Mikäpä sen tyylikkäämpää.
Jos pidät juhlat kotonasi tai vuokratussa juhlatilassa, muistathan koristella myös juhlapöydät teeman mukaisesti. Miljonääriteemaan sopivat tietysti timantit. Ripottele pöydille sädehtiviä timanttikoristeita tai käytä koristeluissa ripustettavia kristalliketjuja. Kaitaliinaksi voi valita esim. kimaltelevan kultaisen organzaliinan tai alla olevassa kuvassa näkyvän kultakuvioidun organzaliinan.
Decora Housessa uutuustuotteena ovat nämä VIP-lautasliinat, jotka ovat ihan Must Miljonääribileiden kattauksessa! Myös seteleitä voi heitellä somisteeksi pöydille tai lattialle - jos ei ihan aitoja niin vaikkapa lelukaupasta saatavia lasten leikkirahoja :)
Ja jos vaan mahdollista, niin järjestä bileisiin joku kiva ylläri. Askartele esim. VIP-passit vieraillesi, järjestä heidät jonon ohi baariin tai varaa teille VIP-tila yökerhosta. Jotain pientä luksusta mahdollisuuksien rajoissa, vaikkapa ylellinen alkudrinkki!
Tämä juhlateema sopii hyvin monenlaisiin juhliin; synttäreille, tuparehin, pikkujouluihin, vappubileisiin jne.
Myös itse juhliin valmistautuminen oli tosi hauskaa, kun jaoimme Facebookissa uusimpia hankintoja ja suunnittelimme tarjoiluiluja. Juhlissa tarjottiin mm. savupororullia, ruissipsejä lohitäytteellä, Aura-päärynäsalaattia, Parmankinkkua, juustoja, hedelmiä, suklaata ja tietysti kuoharia.
Oikein sädehtivää pikkujouluaikaa ja tulevien partyjen suunnittelua!
Lähettänyt Hanne P klo 11.57 Ei kommentteja:
Tunnisteet: Synttärit, Syntymäpäivät, Teemajuhlat, Tupaantuliaiset, Tuparit
Decora Housessa tapahtuu: Häämessuja ja kilpailuja!
Vaikka hääsesonki ei olekaan juuri nyt kuumimmillaan, on meillä Decora Housessa pitänyt kiirettä ensi vuoden juttujen suunnittelussa. Tässä yhteenvetoa siitä, mitä kaikkea kivaa hulinaa yritykselläni on tiedossa loppu- ja alkuvuodesta.
Häämessut ja -tapahtumat:
I do I do -häätapahtuma
8.-9.2.2014
Sain tänään kuulla, että blogini on valittu ehdokkaaksi Wedding Blog Awards 2014 -kilpailuun kaupallisten blogien kategoriassa. Olen tästä todella iloinen ja otettu!
Äänestysaika päättyy 31.1.2014
Decora House on mukana myös uuden hääpalvelusivuston Best Day Everin giveaway -viikolla. Voit osallistua valokuvakilpailuun ja voittaa Karkkikauppa Sweetheartin valikoimasta karkkibuffen hääjuhlaasi ja stailata sen upeaksi meidän tuotteillamme. Palkintopakettiin sisältyy siis Decora Housen 150 € lahjakortti vapaavalintaisiin tuotteisiin.
Kilpailu on voimassa 8.12.2013 saakka. Eli mars mars osallistumaan!
Lähettänyt Hanne P klo 15.02 Ei kommentteja:
Kuva: Tanja Hakala.
Minkä värin te olette valinneet ensi vuoden hääpäivänne teemaväriksi?
Sattuuko se olemaan jokin ennustetuista trendiväreistä kuten laivastonsininen, tyylikkäät vaaleanpunaisen eri sävyt tai harmaa?
Lautasliina. Tuikut. Karkkirasiat. Pillit.
Harmaa pitää pintansa. Sen tyylikäs eleettömyys sopii kaikkiin vuodenaikoihin. Itse rakastan harmaassa sen hillittyä olemusta, siksi se onkin niin helppo väri yhdistää muihin. Harmaa nimittäin käy melkeinpä minkä tahansa muun värin kanssa.
Katso The Perfect Palette -sivustolta inspiraatiota harmaalla somistamiseen. Ajatustahan voi viedä eteenpäin ja aloittaa harmaalla kutsuista, siirtyä sitten vaikka sulhasen pukeutumiseen. Entä jos morsiamen mekko olisikin harmaa? Oma suosikkini löytyi Perfect Paletten sivuilta heti: harmaa & jadenvihreä. Täydellinen liitto.
Terälehdet. Lippuviiri. Lanka. Satiininauha. Pillit.
Tuleva vuosi on täynnä merellisiä unelmia romanttisista graafisiin. Navy Blue eli laivastonsininen tuo hääjuhlaan ryhtiä ja arvokkuutta. Koen sävyn kuninkaallisen juhlavaksi ja vaikka sininen ei lempiväreihini ole koskaan kuulunut, on se mielestäni todella kaunis väri häissä.
Yksinkertaisimmillaan sävy toimii valkoisen kanssa.
Mukaan voi ripotella ruskeaa, mikseipä myös hopeaa tai kultaa.
Puuhka. Paperiketju. Helminauha. Kartiohattu. Ruusut.
Vaaleanpunainen on pysynyt suomalaisten suosikkivärinä häissä pitkään. Eikä ihme, sillä tämän sävyn kanssa saa aikaan valloittavia kokonaisuuksia ja tyylikkään ilmeen. Kunhan varoo liikaa söpöilyä ja sydämiä. Vaaleanpunaisen eri sävyjä on helppo yhdistellä, se myös antaa luovuudelle tilaa: kaiken ei tarvitse olla juuri sitä samaa sävyä.
Luksuksen tunnelman saa aikaan lisäämällä vaaleanpunaisen joukkoon kultaa pieninä annoksina. Kaikkialla trendikäs kupari elävöittää glamourmaisesti ja
häivähdys liilan maailmaa luo suloisia kokonaisuuksia.
Terälehdet. Jäähileet. Satiininauha. Paperipussit. Pompom.
Helminauhakoriste. Pompom. Pompom (minttu).
Jo tänä vuonna minttu, keltainen, emerald green ja koralli ovat nousseet trendilistojen kärkeen. Niiden hurmaannuttava valta jatkuu vuodenvaihteen yli vaikka maailmalla
väreissä mennään jo niin sanotusti eteenpäin. Nämä kirkkaammat värit ovat täydellinen valinta moderneihin ja rentoihin hääjuhliin.
Lähettänyt Tanja Hakala klo 13.37 7 kommenttia:
Tunnisteet: Hääkoristeet, Häät, Häätrendit, Teemavärit
Onko juhlapäiväsi aikataulu niin tiukka, että olet huolissasi miten ehdit tekemään kauniit pöytäkoristelut ja kattaukset? Tai pääseekö juhlapaikalle koristelemaan vasta niin viime hetkellä, että olet ajatellut jättää koristelut kokonaan tekemättä? Ei hätää, sillä pystyt kyllä loihtimaan tyylikkään juhlakoristelun pienessä ajassakin!
Näin itse jouduin tekemään viime kesänä tyttäreni rippijuhlissa, koska juhlapaikalle pääsi koristelemaan vasta tuntia ennen konfirmaatiota. Heitin tytön kirkolle ja jatkoin siitä juhlatilaan Vaihmalan hoviin. Ruusut olin hakenut kukkakaupasta heti aamusta, ja niille ei tarvinnut tehdä muuta kuin leikata varret pois koska upotin ruusunkukat vesihelmihyytelöön.
Pöytäliinat ja lasit tulivat juhlapaikan puolesta, muut somisteet asettelin itse pöydille. Valmiiksi olin turvottanut vesihelmet lasikupeissa edellisenä iltana sekä kirjoittanut nimet paikkakortteihin. Itse pöytien koristeluun meni tasan 45 min ja ehdin vielä hyvin konfirmaatioonkin, koska asumme pikkupaikkakunnalla ja etäisyydet ovat lyhyitä. Vieraita näissä rippijuhlissa oli n. 50 hlöä.
Juhlatilan yleisvärityksenä oli kulta, keltainen ja vaalea oliivinvihreä, joten suunnittelin pöytäkoristeet näihin sävyihin sopiviksi. Näin kokonaisuus näyttää harmoniselta ja yhtenäiseltä. Eli jos sinulla on jokin aivan tietty teemaväri, jonka haluat ehdottomasti juhliisi, kannattaa tämä toivomus huomoida jo juhlatilaa valitessa.﻿
Pöytäkoristeluissa käyttämäni tuotteet:
Organza kaitaliina / kimallekulta﻿
Lautasliina "Royal Ornaments" / norsunluu
Koristehelminauha / norsunluu
Paikkakortti lasiin / norsunluu sydän
Vesihelmet / metallinhohtokulta
Vesihelmet tulee laittaa turpoamaan jo edellisenä iltana, ja veden määrää säännöstelemällä voi vaikuttaa siihen, miten isoiksi helmet turpoavat. Itse halusin suunnilleen samankokoisia palloja kuin koristehelminauhassa, mutta vettä lisäämällä näistä saa vielä isompia, n. 1,5 cm kokoisia.
Tässä vielä täytekakku ja "Päivä prinsessana" -kakkukoriste, jonka päivänsankari valitsi kakkuunsa.﻿
Nämä koristelut eivät siis vaatineet juurikaan etukäteisvalmisteluja tai askartelua, ja lopputulos sai kiitosta sekä juhlavierailta että juhlapaikan henkilökunnalta. Eli pienelläkin vaivannäöllä ja aikapanostuksella on mahdollista luoda juhlatunnelmaa sekä ripaus ylellisyyttä omiin juhliin.
Ja jos juhlapäivän aikataulu on todella tiukka, niin muistathan, että Decora Housen koristelupalvelun kautta voi tilata koristelijan avuksi! Kysy lisätietoja puh. 045 121 5091 tai asiakaspalvelu@decorahouse.com.
Lähettänyt Hanne P klo 10.30 Ei kommentteja:
Tunnisteet: Juhlapöytien koristelu, Pöytäkoristeet, Rippijuhlat
Me Decora Housessa ollaan pistetty merkille, että turkoosinsinisten koristeiden ja kattaustarvikkeiden tilausmäärät yleensä kasvavat, mitä pidemmälle loppuvuotta mennään. Raikas turkoosi häiden teemavärinä näyttääkin olevan yksi kestosuosikeista, yleisistä trendivaihteluista huolimatta.
Turkoosi tulee upeasti esille yhdistettynä valkoiseen ja hopeaan, tai vaihtoehtoisesti suklaanruskeaan tai kultaan. Pienoisena haasteena saattaa olla yhteensopivien turkoosien koristeiden löytyminen, sillä turkoosin eri sävyjä on paljon; enemmän siniseen taittavia tai enemmän vihreään taittavia sävyjä.
Tein meidän noutomyymäläämme alla olevan kattauksen, johon valitsin yhteensopivia turkooseja somisteita. Kuvassa näkyvät Royal Collection 40x40 cm kokoiset lautasliinat ovat olleet tosi suosittuja, koska niiden sävy sopii täydellisesti esim. turkoosiin organzaliinaan ja koristekuituliinaan. Samaa sarjaa on saatavilla myös kahviservetit. Lisäksi ne ovat niin jämäkkää materiaalia, että ne voi taitella ihan miten itse haluaa ja pysyvät silti ryhdissä.
Pöydällä on turkoosia 36 cm leveää koristekuitukaitaliinaa ja koristeoksaan on lisäksi kiedottu hopeista koristekuitua, joka tosin ei kuvassa näy niin hyvin kuin livenä. Somisteena turkooseja jäähileitä, jotka tuovat mukavasti talvista tunnelmaa kattaukseen.
Lähettänyt Hanne P klo 7.45 Ei kommentteja:
Tunnisteet: Häiden koristelu, Hääkoristeet, Häät, Juhlapöytien koristelu, Teemavärit
Valokuvaaja Eeva Meusel.
Karkkibuffet on tullut suomalaisten juhliin jäädäkseen.
Kestosuosikin paikan pian lunastava herkkupöytä on ohjelmanumero itsessään.
Parasta siinä taitaa olla sen sopivuus kaiken ikäisille juhlijoille.
Häihin karkkibuffet rantautui ensimmäisenä. Sen jälkeen nameja on koottu kauniiksi kokonaisuuksiksi kaikenlaisissa juhlissa.
Itse olen loihtinut karkkibuffetin asiakkailleni syntymäpäiville, häihin, lasten juhliin, ristiäisiin ja rippijuhliin. Myös pikkujouluissa buffetit ovat hitti. Ja joulun herkkupöydästä saa lumoavan kauniin valitsemalla oman väriteemaan ja kauniit koristeet sille.
Karkkibuffa muuntuu monipuolisemmaksi kun sekoitat mukaan esimerkiksi pähkinöitä, kuivattuja hedelmiä ja marjoja, minileivoksia ja popcornia. Herkkubuffetin antimet kannattaa miettiä etukäteen ja sovitella värejä toisiinsa, näin saat visuaalisesti kauniin kokonaisuuden.
Muista varustaa buffet kauhoilla tai lusikoilla, myös kauniit karkkipihdit sopivat mukaan. Herkut voi poimia paperipusseihin, muffinikuppeihin tai kauniisiin itse tuunattuihin pahvimukeihin.
Täydellisen buffetin vinkit
valitse korkeintaan kolme väriä joiden mukaan valitset karkit ja herkut
askartele tai teetä etiketit teeman mukaan, näin buffet näyttää viimeistellyltä
jos rakennat buffetin pöydälle, asettele osa purkeista korkeammalle vaikka pöytäliinan alle sujautettujen kirjojen avulla
käytä mielikuvitusta: melkein mikä tahansa astia käy buffetin tarkoituksiin
muista että kesällä suklaa sulaa yllättävän nopeasti ja muuttuu purkissa ikävän näköiseksi mössöksi jos on liian kuuma
antakaa buffetin olla auki vieraita varten juhlan ensi hetkestä alkaen. Alussa buffettia on kiva ihailla ja ottaa siitä valokuvia
jos buffetissa on pelkkiä nameja, voit varata niitä noin 80-100 grammaa vierasta kohden
Candy Carteilla ripaus suloista luksusta
Lumihopealla on valikoimissaan Candy Cart -karkkikärryt buffettien rakentamista varten.
Kärryt ovat suomalaista käsityötä ja niitä vuokrataan myös sinällään.
Voit siis itse toimia uniikin buffetin tekijänä.
Saatavilla on myös All Inclusive -palvelu makeiden unelmien täyttämistä varten, ripauksella luksusta.
Herkkubuffetissa Marjon HerkkuKakun leivokset, kakut ja keksit.
Jos sinulla on kysyttävää karkki- tai herkkubuffetin tekemistä, vastaan niihin mielelläni. Jätä siis kommenttia niin vastaan mahdollisimman nopeasti!
Tanja / Lumihopea
Lähettänyt Tanja Hakala klo 16.46 2 kommenttia:
Tunnisteet: Herkkubuffet, Häät, Karkkibuffet
Jos et ole vielä päättänyt Halloween menua, niin tässä muutamia todella helppoja ja nopeita ruokaideoita Halloween-juhliin. Näiden tekeminen onnistuu kolmen lapsenkin kanssa, tietysti lasten avustuksella! Eivätkä nämä herkut vaadi erityistä leipomistaitoa, kunhan muffinsseja osaa tehdä.
Pääruokana meillä on perinteisesti ollut nakkisormia, ranskalaisia ja kananuijia. Tänä vuonna löysin Lidlistä Halloween-sesonkituotteena kurpitsa- ja kummitusperunoita, jotka sopivat täydellisesti juhlamenuun.﻿
Lisukkeena voi tarjoilla esim. kärpässieniä (kananmunaa, tomaattia ja majoneesia) sekä omituisia ötököitä (lihapullia, kurkkua, juustoa yms. ja silmät ketsupista).
Lisäksi Halloween-menuun kuuluvat tietysti aivot! Tosin nämä eivät ole syötäväksi kelpaavat, vaan pilailukaupasta ostetut muoviaivot. Kun ympärille laittaa esim. persiljaa, näyttävät ne ihan syötäviltä ja moni kaverini onkin ollut tosi hämmentynyt, että miten minä olen saanut tehtyä näin oikeannäköiset aivot. Mutta ehei, ei minun leipomistaidoillani. Tosin haaveilen kyllä tekeväni joku vuosi vielä aivokakun, löysin jo reseptinkin netistä ;)
Lapsille tehdään Halloweenin kunniaksi aina oma booli, josta nousee pelottava jääkäsi. Käsi on helppo jäädyttää kertakäyttökumihanskassa pakastimessa. Varaa tähän aikaa useampi tunti, jotta se ehtii jäätyä täysin. Laita hanska aivan täyteen ja sijoita se tasaiselle alustalle pakkaseen, esim. lautaselle.
Yhtenä vuonna tein "matoboolia" päärynämehusta ja kengännauhakarkeista, mutta se ei oikein uponnut lapsiin, joten jäi sitten kertakokeiluksi.
Jälkkäriosastolla on ehdoton kestosuosikki nämä "vainajan sormet", jotka on tehty Omar-karkeista. Yhteen sormeen menee n. 4 Omaria. Pehmitä karkkeja hieman mikrossa niin ne on helppo muotoilla sormiksi, ja laita kynsiksi mantelilastut. Verenä me ollaan käytetty punaista elintarvikeväriä tai hilloa (alemmassa kuvassa) jos väriainetta ei ole sattunut olemaan kaapissa.
Toinen suosikkijälkkäri ovat hämähäkinseittimuffinssit tai ylipäänsä muffinssit jotka on koristeltu Halloween-aiheisesti. ﻿
Ja vielä herkuista mainittakoon kaikki pelottavat karkit joita kaupoista löytyy; pääkallot, madot, ötökät jne. Lidlistä löytyi tänä vuonna supermageita vampyyrin hampaat -karkkeja.
Herkutteluun voi tehdä myös minisuukoista alla olevassa kuvassa näkyviä ihmeolentoja laittamalla niille vain silmät tomusokeriseoksella. Todella helppoa ja kivaa!
Toivottavasti sait tästä jutusta ideoita omiin Halloween-juhliisi, ei sitten muuta kuin Hyytävän Hauskaa ja tietysti Oikein Karrrrrrmivaa Halloweenia kaikille lukijoille ja Decora Housen asiakkaille!﻿
Lähettänyt Hanne P klo 12.15 6 kommenttia:
Tunnisteet: Halloween, Teemajuhlat
Koristepuut ovat juhlien todellinen katseenvangitsija
Erilaiset koristepuut ja -oksat ovat olleet pari-kolme vuotta hyvin suosittuja maailmalla, ja ne ovat rantautuneet myös Suomeen pikkuhilj...
Uskoisin, etten ole ainoa morsian, joka pyörittelee useita eri hääteemoja mielessään ja valinnan vaikeus on suuri. Edellisessä Talv...